**PRIKRITA RESNICA**

Kje so tisti stari časi,

moški se sprašujemo,

kdo je gospodar pri hiši,

dobro se je vedelo.

Danes je povsem drugače,

prav nihče si mislil ni,

da nosile bodo hlače

žene naše, ne pa mi.

Vsi možje, ki govorijo,

da ta glavni so doma,

sami sebe le slepijo,

saj resnico vsak pozna.

Ko smo skupaj, govorimo,

da ženam smo svojim kos,

ker prav vsak tako rešuje

moško čast in svoj ponos.

Kdor od mož drugače misli,

naj pred ženo to pove,

da se vidi, da se sliši,

kdo junaško ima srce.

Nekaj pa je kot na dlani,

kar predobro vsi vemo,

če ženam le prst ponudiš,

celo roko hočejo.